Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Avioliittoja ja perheitä vastaan hyökätään.
Niitä vastaan isketään. Se on täyttä demonista sotaa.
Vieraani sanoo, että on olemassa yliluonnollinen keino -
vallata takaisin perheesi ja tämä sukupolvi. Seuraavaksi.
Sid Roth on 40 vuoden ajan tutkinut yliluonnollisuuden outoa maailmaa.
Liity Sidin seuraan Yliluonnollista-ohjelmaan.
Tässä on Brenda Kunneman.
Hän on ollut ohjelman vieraana monta kertaa.
Sinut tunnetaan siitä, että puhut sanojen voimasta.
Miksi se on tärkeää?
Ensinnäkin tapaan sanoa näin.
Älä ryhdy paholaisen profeetaksi suusi kanssa. - Vahvasti sanottu.
Älä siis ryhdy sen profeetaksi suusi kanssa. Juttu on näin.
Meillä on ihmisinä taipumus monesti negatiivisuuteen.
Maailma vetää meitä kuin magneetilla alas päin.
Kuin valuisimme olosuhteiden mukana.
Useimmilla on tämä taipumus.
Olosuhteista on helppo valittaa etenkin paineen alaisena, -
emotionaalisen paineen alaisena, perheessä.
Näitä tilanteita on useimmiten kotona, liitossa, perheessä ja lasten kanssa.
Meidän Jumalan omina täytyy opetella sellainen kyky, -
että siinä hetkessä puheemme on yhdensuuntainen Jumalan, -
uskon ja Jumalan Sanan kanssa.
On tärkeää osata paitsi puhua myös julistaa oikeita asioita, -
sillä sanoissa on paljon valtaa. Sanat pystyvät luomaan.
Jumala ei antanut sanojen luovaa kykyä enkeleille vaan ihmisille.
Meillä on suussamme ase.
Sinulla on suussasi ase, -
jolla pystyt julistamaan ja käskemään jotain, ja niin tapahtuu.
Se on taito, joka uskovien täytyy oppia.
Miten olla reagoimatta luonnollisesti -
ja reagoida Jumalan tarkoittamalla tavalla, kun kohtaamme jotain.
Olet kirjoittanut useita kirjoja.
Mutta miksi tämä kirja ja miksi nyt?
Lisäisin, että henkilökuntani mielestä tämä on sinun paras kirjasi.
Perheitä vastaan hyökätään.
Kulttuuri kertoo ihmisille, että avioliitolla ei ole väliä.
Lapsia vastaan on käynnissä sota.
Vanhemmat pelkäävät, mitä lapsista tulee.
Vanhemmat ovat hyvin huolissaan, kun lapset siirtyvät collegeen.
Lähettääkö lapset yliopistoon, jossa heistä tehdään ateisteja?
Perheitä vastaan hyökätään.
Koin profeetallisesti, että tämä pitää kirjoittaa nyt, -
koska vanhemmat, perheet ja lapset tarvitsevat aseen -
paineen alaisina ollessaan.
Kun lapsi tulee kotiin ja ilmoittaa, ettei usko Jumalaan.
Kun puoliso menee eri suuntaan. Ei palvele Jumalaa, kun sinä palvelet.
Olemme toimineet pastoreina 20 vuotta.
Olen nähnyt monenlaista hyökkäystä perheitä vastaan.
Koen, että meidän pitää taistella perheiden eheys takaisin.
Meidän pitää panna kampoihin.
Tuskin Jumalan tahto on, että vain osa perheestä pelastuu.
Kirja on tarkoitettu aseeksi ihmisten käsiin, -
niin että kun he ovat paineen alla ja kamppailevat, -
kun lapset kamppailevat, kun perheen kimppuun hyökätään armottomasti, -
heillä on jotain kättä pidempää. Olen kirjannut heitä varten julistuksia, -
niin että kun on kiusaus lipsauttaa jotain, he sanovat: "Ei."
"Luen tästä kirjasta ja puhun tätä."
No sitten...
Selitäpä tämä tyhjentävästi. Kirjassa se tulee selvästi.
Montako julistusta kirjassa on?
Kirjassa on 65 julistusta perheestä.
Selitäpä meille kaikille, -
mikä on pelkkien sanojen ja julistuksen ero.
Toki. Me uskovat tiedämme, -
että puheemme pitäisi olla linjassa Jumalan kanssa.
Aluksi pitää opetella, ettei anna suusta pulputa negatiivisuutta.
Opetan siitä kohta. Toiseksi pitää kitkeä kielteiset sanat.
Tuttu jae: "Kielellä on vallassansa kuolema ja elämä; -
jotka sitä rakastavat, saavat syödä sen hedelmää."
Siitä puhe, mistä puute. Ei riitä, että kitkee kielteiset sanat.
Pitää oppia puhumaan oikein. Puhumme Jumalan Sanaa.
Sitten on taso, jota kutsun käskeviksi, auktoritatiivisiksi sanoiksi, -
sanojen luovaksi voimaksi. Se on sama voima kuin luomistyössä.
Jumala sanoi: "Tulkoon valkeus." Kirjaimellisesti: "Tulkoon valkeus."
Hän käski valoa. Niin Jumala tahtoo meidänkin toimivan.
Siinä ei ole liikkumavaraa. "Jos viitsisit." Ei.
"Tulkoon valkeus!" - Aivan.
Juuri niin. Se on käsky.
Koen Jumalan haluavan työntää meitä -
julistamaan auktoritatiivisia käskyjä henkimaailmaan.
Jos vihollinen hyökkää, sano: "Ei! Näpit irti lapsistani! Häivy mielistä!"
"Murran valtasi! Kaikki kiroukset, kiusanhenget, ahdistus, masennus, -
häipykää lasteni ja puolisoni kimpusta. Murran kapinallisuuden voiman."
Pitää alkaa vain rohkeasti käskeä, niin kuin Raamatun patriarkat -
ja varhaiset apostolit, -
ja julistaa näitä käskyjä henkivalloille.
Koska Sana tukee käskyjä, paholaisen pitää totella.
Mitä käsityksesi mukaan tapahtuu, -
kun joku puhuu ja julistaa Jumalan Sanaa, -
etenkin kirjoittamiasi voideltuja rukouksia?
Tarkoitan todella niiden julistamista ja määräämistä.
Mitä tapahtuu näkymättömässä?
Voin luvata, että jos voisi avata verhon -
ja näkisimme, mitä näkyvän maailman takana tapahtuu, -
kokisimme olomme jopa voittoisammaksi -
kuin koemme tietäessämme, mitä Jumala on sanonut ja luvannut, -
sillä demonit juoksevat pakoon kauhuissaan, -
kun ne kuulevat äänemme. Mieleeni tulee Luuk. 10:n jae, -
jossa ne 70 palasivat Jeesuksen luo ja sanoivat: -
"Jopa demonit ovat meille alamaiset nimessäsi."
Raamattu sanoo, että Jeesus iloitsi.
Miksi ne tottelivat? Ne tottelivat sitä, mitä he sanoivat.
Ne tottelivat Jeshuan, Jeesuksen, nimen voimaa.
Ne olivat sille alamaisia.
Paholainen ei missään nimessä halua, että käskemme sitä.
Ei missään nimessä.
Se haluaa, että puhumme niin kuin se haluaa.
Siksi sanoin: "Älä ryhdy paholaisen profeetaksi."
Profetoi sitä, mitä Jumala on sanonut.
Se ei ole kiinni tunteista. Demonit pakenevat sitä kauhuissaan.
Mieti enkeleitä. Ps. 103 sanoo, että he kuulevat Hänen sanansa äänen.
Jos enkelitkin kuulevat, mieti, mitä demonien pitää tehdä.
Niiden täytyy pysähtyä ja tehdä niin kuin käskemme.
Jeesus sanoi, että perheet ovat tosi tärkeitä.
Mutta Hän sanoi, että on jotain vieläkin tärkeämpää.
Totta. Jumalan valtakunta.
Mutta koen nyt jotain. Joku katsoja. Näen tämän Hengessä.
Olet tilanteessa, jossa sanot: -
"Kuulen, mitä sanoit, että demonit pakenevat kauhuissaan."
"Et kuitenkaan tiedä, mitä elämässäni on meneillään."
Koen Hengen johdatusta profetoida ja kertoa, että asiat menevät eteenpäin.
Jumala sanoo, että asiat etenevät myös sen lapsen elämässä, -
joka on valinnut eri tien kuin ajattelit."
Näen pastorin, vastuunkantajan.
Lapsesi on lähtenyt tosi pahoille teille.
Herra sanoo: "Tilanne kääntyy, niin kuin sinä julistat asian."
"Älä anna vihollisen uskotella, etteivät asiat etene, sillä ne etenevät."
Ojennan käteni sinua kohti tässä hetkessä.
Tunnen Jumalan kirkkauden tulevan yllesi.
Jumala sanoo: "Uskosi ei petä. Olet ihan kalkkiviivoilla."
"Sinnittele vielä. Pidä kiinni ja julista se asia, -
niin se varmasti tapahtuu."
Näin sanoo Jumalan Henki Halleluja. Halleluja.
Mitä sinä näet profeetallisesti -
ja seurakunnassanne, jossa sinä ja miehesi Hank olette pastoreita?
Ihmisillä on kova nälkä nähdä jälleen.
Siksi rakastan ohjelmaasi. Ihmiset janoavat yliluonnollisuutta.
He haluavat nähdä Jumalan kirkkauden.
He eivät kumarra nykyiselle kulttuurille.
He eivät kumarra uutismedialle. Heitä tympii se.
He ovat hyvin varmoja erään asian suhteen.
He ovat varmoja, että se aika on täällä, ei ainoastaan tulossa.
Käsillä on suurin Jumalan yliluonnollisen liikehdinnän aika.
Me puhumme menneistä liikehdinnöistä ja vuodatuksista.
Mutta me olemme siinä nyt.
Siksi kaikki nämä asiat kulttuurissa nousevat nyt pintaan. Ne paljastetaan.
Se on kuin kodin remontti. Se pitää siivota ja panna torakat juoksemaan.
Ja sitten pitää tuoda sisään se, mitä Jumala tahtoo.
Se ei ole ainoastaan tulossa, se on täällä.
Sitä seurakuntamme janoaa. He ovat päättäväisiä.
He iskevät kiinni hampaillaan päästäkseen Hengen liikehdintään, -
joka on niin täynnä Jumalaa, että maailman pitää raportoida siitä.
Media ei voi sitä kiistää. Poliitikot näkevät sen.
Itse asiassa profetoin näin.
Luin eilen aamulla Raamattua.
Herra vei minut siihen kohtaan, kun Saul oli matkalla Damaskokseen.
Alkujakeissa sanotaan, että hän puuskui uhkaa.
Kaksi jaetta myöhemmin hän makasi maassa -
ja näki kirkkaan valon.
Profetoin ja tiedän tämän tosiasiana.
Näemme vielä voimakkaita kääntymisiä.
Ihmiset, jotka puuskuivat uhkaa Jumalan omia vastaan, -
ihmiset, jotka puuskuivat uhkaa perhettäsi, lapsiasi -
ja liiketoimintaasi vastaan, ihmiset, jotka vastustivat sinua, -
tulevat muuttumaan ja kääntymään voimakkaasti.
Sydämet muuttuvat. Ihmisiä pelastuu joukoittain.
Ennennäkemättömiä pelastumisia tulee omaan kansakuntaamme -
ja maailman kansakuntiin. Niin tapahtuu.
Sanot, että televisiopersoonat, joista sitä vähiten uskoisi, -
kääntyvät Herran puoleen.
Katso, mitä tapahtuu myöhäisillan koomikoille, -
jotka ovat Jumala-vastaisia. Katso, mitä heille tapahtuu.
Mitä tykkäisit siitä, että demoneille määrättäisiin lentokieltoalue -
kotisi ylle ja luotaisiin taivaallinen ilmapiiri?
Palaamme pian.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Pyydän Brenda Kunnemania selittämään -
joitain julistuksia kirjastaan.
Ja minä sanon teille yhden asian.
Demonit vapisevat.
Ensimmäinen, mitä tahdon sinun julistavan, -
on rauha kodeissamme.
Haluatko, että kodissasi demonit vapisevat, kun Brenda julistaa tätä?
Tule tähän mukaan.
Sanotaan yhdessä: "Me julistamme". Tehdään tämä yksimielisesti.
Julistan tätä sinulle. Ota tämä henkeesi nyt.
Sanon nämä sanat sinun ja kotisi ylle. Me julistamme, että kotimme...
lausu tämä kanssani ...on täynnä Jumalan rauhaa.
Voitelu, ilmapiiri on kyllästetty rauhallisuudella.
Joku tarvitsee tätä nyt. Se on seesteinen.
Sanotaan yhdessä: Me luotamme Herran rauhaan.
Et pysty luomaan rauhaa itse. Tarvitset sitä Jumalalta.
Se antaa varmuuden mieliimme ja tunne-elämäämme.
Julistamme: Olemme rentoja ja tyyniä. Murramme kiihtymisen, sekasorron, -
kaaoksen ja epäjärjestyksen voimat Jeesuksen nimessä.
Ajamme ulos kaikki pahat henget, jotka sekoittavat ilmapiiriä.
Julistakaa sitä tosissanne. Meillä asuvat luovat kotiimme rauhaa.
Taivaallinen rauha syleilköön kaikkia, jotka astuvat meille.
Kotimme on paikka, -
jossa vieraat kokevat yllään Jumalan yliluonnollisen levollisuuden.
Se avaa heidän elämässään tien ihmeille.
Puhumme valtavaa rauhaa kotiimme Jeesuksen väkevässä nimessä!
Halleluja. Halleluja.
Mitä tykkäisit siitä, että Jumalan kirkkaus, julkitullut läsnäolo -
ja hyvyys kyllästävät koko kotisi ympärivuorokautisesti joka päivä?
Koirakaan ei välttyisi siltä.
Tuo oli hyvä. - Julistaisitko?
Julistetaan yhdessä ilmapiiriin kirkkautta.
Julistamme, että Jumalan kirkkauden ilmapiiri tulvii kotiimme.
Sanomme, että Herran läsnäolo on kaikkialla.
Pyydämme Jumalan shekina-kirkkauden pilveä -
talomme joka huoneeseen ja koloon.
Sanomme, että jokainen, joka kävelee ovesta sisään, -
kohtaa Jumalan kirkkauden, sillä siellä on kirkkauden ilmapiiri.
Otamme vastaan Jumalan hyvyyden -
niin kuin Mooses näki Jumalan hyvyyden.
Otamme vallan ylitse demonisen häirinnän, -
joka yrittää tukahduttaa kirkkauden ilmapiiriä.
Profetoimme, että kirkkaudessa me muutumme, paranemme -
ja vapaudumme. Antaudumme sille, mitä ikinä Pyhä Henki haluaa tehdä.
Kiitos, Herra, että kirkkautesi leviää meihin ja kotiimme.
Kuin Mooses me pyydämme, anna meidän nähdä kirkkautesi.
Haluamme kokea sen kotonamme.
Halleluja. Ota se vastaan Jeesuksen nimessä.
Tätä on vaikea uskoa. Sinulla on tosi paljon näitä julistuksia.
Lentokieltoalue. Mitä se tarkoittaa?
Tämä on suosikkini.
Se juontaa juurensa israelilaisiin Egyptissä.
2. Moos. 8:22:ssa Jumala sanoi jotain voimallista.
Tämä oli neljäs vitsaus. Jumala sanoi tämän vasta sen yhteydessä.
Ensin tuli veri, sitten sammakot, syöpäläiset ja paarmat.
Jumala lupasi lähettää paarmoja egyptiläisten taloihin.
Jakeessa 22 Hän sanoo: "Mutta minä erotan sinä päivänä Goosenin maan, -
jossa minun kansani asuu".
Sanon meillä aina näin. Asumme hengellisessä Goosenissa.
Jumala sanoo, että Gooseniin, jossa Hänen kansansa asuu, -
ei tule yhtäkään paarmaa hänen omiensa koteihin.
Jakeessa 23 Jumala lupasi erottaa oman kansansa egyptiläisistä.
Sitä Jumala tekee nyt. Hän erottaa kansaansa hyvää tarkoitustaan varten.
Ulkopuoliset katsovat ja pelastuvat. Meidän pitää tehdä hyvää täällä.
Lentokieltoalue on se, ettei paarmojen saanut lentää -
Jumalan kansan taloon. Paarmat edustavat demoneja.
Raamattu sanoo, että saatana on kärpästen herra, Beelsebul.
Omassa seurakunnassamme me rukoilemme ja profetoimme, -
että kotisi on lentokieltoalue kaikille demoneille ja pimeyden voimille.
Mikään ei saa lentää täällä, sillä minut on erotettu siitä.
Sanon tämän sinun ylitsesi. Ota vastaan.
Mikään demonihenkien paha voima, juoni, -
suunnitelma tai teko ei saa tulla talomme alueelle.
Me sanomme ja minä sanon ylitsesi, että kotimme ovista ei ikinä astu -
mikään Jumalaa vastustava olento. Me murramme voiman.
Julistan ja annan ylitsesi käskyn.
Murramme voiman kaikilta kirouksilta, loitsuilta, taioilta, -
kiusankappaleilta, noidilta, velhoilta ja ennustajilta Jeesuksen nimessä.
Profetoimme, ettei mikään vitsaus, kulkutauti, onnettomuus, -
tragedia, katastrofi, ilkivalta tai kaaos pääse tänne -
Jeesuksen nimessä.
Pimeyden ja pahuuden voimien on lopetettava kaikki toimet -
ja kaiken toiminnan tätä huonekuntaa vastaan.
Jeesuksen veri suojelee taloamme.
Tonttimme ympärillä on Jumalan suojamuuri.
Sitä vartioivat Korkeimman enkelit. Asumme turvassa ja rauhassa.
Talomme on paholaiselle lentokieltoaluetta. Halleluja.
Minäpä kerron. Kun julistat, mitä Jumala sanoo, -
Jumala tekee sen maan päällä niin kuin taivaissa.
Tahdon sinun julistavan, että olet Jumalan lapsi, -
että Jeesus asuu sisimmässäsi, kaikki syntisi on anteeksi annettu -
ja että teet Hänestä elämäsi Herran ja sinulla on läheinen yhteys Häneen.
Toista nyt ääneen, -
ääneen perässäni: -
"Rakas Jumala, -
olen syntinen, ja olen tosi pahoillani.
Uskon, että Jeesuksen veri pesee pois syntini -
ja minä olen puhdas. Ja nyt, kun olen puhdas,
Pyydän Sinua, Jeesus, tule asumaan sisimpääni.
Kiitos, että olet Vapahtajani.
Kiitos, että olet Herrani.
Kiitos, että saan olla lähellä Sinua.
Kiitos, että olen lampaasi.
Minä kuulen Sinun äänesi. Aamen."
Brenda, rukoile, niin kuin Jumala johdattaa.
Koen johdatusta puhua elämäsi ylitse, -
että tulet paikkaan, jossa et enää pelkää.
Ojennan kätesi sinua kohti. Pelko karkotetaan elämäsi yltä, -
asiat, jotka ovat yrittäneet saada sinut pelkäämään.
Ehkä se liittyy perheeseen, kulttuuriin tai ajankohtaisaiheisiin.
Mediassa ja televisiossa ei juurikaan ole hyviä uutisia, -
mutta Jumalan Sanassa on hyviä uutisia.
Haluan murtaa pelon yltäsi juuri nyt.
Minä katson sinuun ja sanon: "Älä pelkää."
Itse asiassa tahdon julistaa enkeleistä, jotka ovat vierelläsi.
Heidät on lähetetty sinulle.
Julistan, että Herran enkelit ympäröivät sinua nyt.
Voit aistia heidät. Tiedän, että voit. He vartioivat kotiasi ja perhettäsi.
Ne varjelevat sinut onnettomuudelta ja vahingolta.
Sinä äiti, lakkaa murehtimasta, mitä lapsistasi tulee.
Älä enää valvo öitä hermona. Jumala valvoo. Hän pitää heistä huolta.
Hän on siellä, missä hekin. Hän on siellä koulussa. Hän on.
Profetoin, että enkelijoukko varjelee sinua ja perhettäsi.
Enkelit pitävät perheesi turvassa.
Ketään perheestäsi ei saa vahingoittaa.
Julistan tämän käskyn henkimaailmaan.
Ympärilläsi on suojamuuri enkelten ansiosta.
Enkelijoukot, menkää ja suojelkaa perheitä.
Talosi, pihasi, tonttisi ja koko omaisuutesi -
on turvassa varkailta, hyökkääjiltä, ja rosvoilta.
He eivät pääse asuntoosi, sillä enkelit vartioivat miekat esillä.
Sanani sinulle tänään on: Älä pelkää.
Kaikki menee hyvin sinulla ja perheelläsi.
Jeesuksen nimessä. Halleluja.
Olemme 20 vuoden aikana löytäneet yli tuhat uutta planeettaa.
Linnunradalla on ainakin sata miljardia tähteä.
Galaksejakin on sama määrä.
Tähtiä on enemmän kuin hiekanjyviä kaikilla maailman rannoilla yhteensä.
Joka sekunti syntyy 4 800 tähteä.
Aivoissamme on keskimäärin 81 miljardia neuronia.
Kehossasi on DNA:ta yhteensä 55 miljardia kilometriä.
Se ulottuisi Plutoon ja takaisin kuusi kertaa.
Kehosi verisuonten yhteenlaskettu pituus on 100 000 kilometriä.
Se ulottuisi Maan ympäri 2,5 kertaa.
Hermoimpulssit kulkevat jopa 400 kilometrin tuntinopeutta, -
nopeammin kuin F1-auto.
Aivot suoriutuvat 38 000 biljoonasta laskutoimituksesta sekunnissa.
Maailman tehokkaimman supertietokoneen teho -
on tästä vain 0,002 prosenttia.
Onko tämä kaikki syntynyt sattumalta?
Vai onko se huolellisesti suunniteltu?
Onko olemassa Luoja, jolla on suunnitelma sinulle?
Tarjoamme kirjaa, joka vastaa näihin ja muihin kysymyksiin.
Lataa ilmainen "They Thought for Themselves" -kirja -
ruudussa näkyvältä sivulta.
Ensi viikolla: -
Hei! Olen Jessi Green.
Jumala kysyi minulta: "Miltä näytät täysin elävänä?"
Sanoin: "En tiedä, Herra. Näytä minulle."
Se, mitä Hän näytti, herätti minussa herätyksen tulen roihun.
Liity seuraani Sid Rothin Yliluonnollista-ohjelmaan -
ja valmistaudu siihen, että sinussa roihahtaa tuli.
Suomennos: Marianne Tenetz